නැටුම් නටන විට එක වර උඩැක්කිය උඩවිසිකරමින් නැවත එය අල්ලා වාදනය පටන් ගනී. සියලු දෙනාම සාදා තිබෙන වීදිය ඉදිරිපස මුදුන්මල දෙස බලමින් එදෙසට උඩැක්කිය දිගු කරමින් වාදනය කරමින් කවි ගායනය සිදුකරයි. කටපාඩමින් කවි දහස් ගණනක් කීම සුළුපටු දෙයක් නොවේ. එය මෙම ශාන්තිකර්මය සිදුකරන ගුරු ඇදුරන්ගේ ඇති හැකියාවේ තරමයි. තුන්යම් රාත්‍රියක් මුළුල්ලේ මේ අයුරින් කවි ගායනා පැවැත්වීම විශේෂ දක්ෂතාවයි. මල්කෙළිය ශාන්ති කර්මය නාමල් කුමරු නැතහොත් මිනීමරු දේවතාවා මුල්කරගෙන සිදුකරන ශාන්තියකි. මීට මල්කෙළිය යන නම යෙදී ඇත්තේ පුවක්මල් සියගණනක් මීට යොදාගන්නා බැවින්ය. මේ සඳහා අලංකාර ලෙස සකසන වීදිය සරසන්නේ පුවක්මල් යොදාගනිමින්ය. විෂ්ණු, සමන්, කතරගම යන දෙවිවරු ප්‍රධාන කොට තවත් දෙවිවරු දහතුන්දෙනෙක් සඳහා මෙලෙස පුවක් මල බැගින් පුදා වෙන්කොට මායමින් හිසේ මල් ගසාගන්නා අවස්ථාවේදී ඒ සඳහා යොදාගනු ලබන්නේද පුවක් මල්ය.
මල්කෙළිය යන නම යෙදී ඇත්තේ ඇයි ?
පුවක්මල් සියගණනක් මීට යොදාගන්නා බැවින්ය